
CAIET DE SARCINI 

Capitolul 1: Denumirea lucrării
1. Servicii de expertizare a lucrărilor executate și a proiectului de execuție, pentru obiectivul “Lucrări de asigurare a stabilității terasamentului și restabilirea lucrărilor de artă pe drumul G64,  R6 – Bănești – Telenești – Budăi – M5, km 13,50”. 
1.1. Începutul sectorului:  km 13,22;
1.2. Sfârșitul sectorului: km 13,74;
1.3. Lungimea sectorului: 0,52 km;

Capitolul 2: Tipul lucrării
Expertiză Tehnică.

Capitolul 3: Temeiul lucrării
Programul privind repartizarea mijloacelor fondului rutier pentru drumurile publice naționale pe anul 2026, aprobat prin H.G. nr.73 din 25.02.2026.

Capitolul 4: Scopul lucrării
Scopul expertizei tehnice este identificarea cauzelor care au condus la degradarea și alunecarea taluzului și stabilirea responsabilității tehnice pentru producerea acesteia, prin evaluarea conformității soluției de proiectare și a calității execuție lucrărilor de implementare. 

Capitolul 5: Cerințe privind elaborarea Expertizei tehnice 
4. 
5. 
5.1.  Documente de referință
La elaborarea raportului de expertiză tehnică prestatorul va respecta în strictă conformitate următoarele regulamente și acte normative (dar nu se limitează):
a) „Regulamentul privind verificarea documentației de proiect și expertiza tehnică a proiectelor și construcțiilor” aprobat prin HG Nr. 743/2024 din 06.11.2024;
b) Codul practic în construcţii CP A.02.13:2019 Managementul în construcții. Procedura de organizare şi funcţionare a comisiilor tehnice pentru avizarea evaluărilor tehnice în construcţii;
c) Măsuri contra alunecărilor de teren se vor stabili conform: NCM A.06.01.2006 Protecția tehnică a teritoriului, clădirilor și construcțiilor contra proceselor geologice periculoase. Date generale;
d) Codul practic în construcţii CP D 02.22:2016 ”Regulament privind lucrările de stabilizare a pămînturilor cu stabilizatori pe bază de compuși organici naturali polienzimici;
e) COD Nr. 434 din 28.12.2023 Urbanismului și Construcțiilor;
f) Prevederea și asigurarea tuturor măsurilor de securitate și sănătate în muncă (SSM) pe durata efectuării investigațiilor pe teren, conform legislației naționale și directivelor europene aplicabile.

5.2.  Cerințe tehnice
Expertiza tehnică va fi elaborată cu respectarea legislației Republicii Moldova, a documentelor normative în construcții, standardelor naționale și europene aplicabile, precum și a bunelor practici în domeniul infrastructurii rutiere.
a) NCM D.02.01:2024 Drumuri și poduri. Proiectarea drumurilor publice;
b) CP D.02.14-2013 Reguli privind investigarea și evaluarea stării drumurilor;
c) CP D.02.16-2012 Evaluarea capacității portante a structurilor rutiere suple;
d) CP D.02.09-2014 Recomandări privind depistarea și înlăturarea făgașelor de pe îmbrăcămințile rutiere suple;
e) CP D.02.21-2015 Utilizarea materialelor geosintetice pentru construcţia drumurilor;
f) CP D.02.26:2023 Reguli privind efectuarea inspectării, diagnosticării, stabilirea stării tehnice a lucrărilor de artă (poduri, podețe) amplasate pe drumuri;
g) CP D.02.06-2014 Ghid de evaluare a stării lucrărilor de artă pe baza funcționalității;
h) Caracteristicile hidrologice se vor analiza conform CP D.01.05-2012 Determinarea caracteristicilor hidrologice pentru condițiile Republicii Moldova;
i) Geomaterialele folosite în proiect vor fi verificate în conformitate cu SM SR EN 15381:2010 SM SR EN ISO 10319:2011. Se va analiza utilizarea geomaterialelor astfel ca să fie asigurată funcția de armare, funcție de protecție și funcția de filtrare conform CP D.02.21:2021 Utilizarea materialelor geosintetice pentru construcția drumurilor;
j) Seismicitatea zonei va fi stabilită conform Hărții zonării seismice a teritoriului RM (ediţie 2010) care a fost pusă în aplicare începând cu 1 mai 2010, prin Ordinul Ministrului Construcțiilor şi Dezvoltării Regionale al Republicii Moldova.
Notă: În cazul în care alte standarde și norme valabile, asigură o performanță substanțial egală sau mai mare decât cele enumerate, aceste standarde și norme vor fi acceptate sub rezerva verificării prealabile și aprobării în scris. 

5.3.   Studii, investigații și activități obligatorii 
a) Prestatorul va efectua toate studiile, investigațiile și cercetările necesare pentru fundamentarea soluțiilor tehnice propuse în cadrul Expertizei Tehnice;
b) Prestatorul va efectua studiile și cercetările de teren necesare elaborării documentației, inclusiv:
 I. Ridicări topo-geodezice;
 II. Cercetări geologice și geotehnice;
      III. Examinarea tehnică a construcțiilor inginerești de stabilitate a terasamentului.
      IV. Alte investigații necesare, în funcție de particularitățile amplasamentului.
c) Prestatorul va efectua expertizarea tehnică a drumului existent, inclusiv evaluarea sistemului rutier, sistemului de evacuare a apelor;
d) Prestatorul va efectua expertizarea tehnică a podețului și a celorlalte elemente constructive existente și va stabili măsurile necesare de consolidare, reconstrucție sau înlocuire, după caz.

5.4.   Condiții specifice
a) [bookmark: _Hlk223344084]Prestatorul va analiza datele furnizate de beneficiar conform Anexei Nr.1;
b) Prestatorul va propune soluții tehnice corespunzătoare pentru stabilizarea și protecția  sectoarelor cu risc de alunecări de teren, eroziuni sau alte procese geologice periculoase;
c) Cercetările în teren, studiul topo-geodezic și studiul geologic vor fi efectuate în număr necesar de a fi definitivate soluțiile constructive;
d) Ridicările topo-geodezice vor fi realizate în sistemul de coordonate Mold Ref 99 și sistemul  de înălțimi Baltic 1977.

Capitolul 6: Conținutul documentației 
5. 
6. 
4. 
5. 
6. 
6.1.   Conținutul raportului de expertiză tehnică
Raportul de expertiză tehnică va fi elaborat în conformitate cu documentele de referință prevăzute la pct. 5.1, va răspunde cerințelor tehnice stabilite prin prezentul Caiet de sarcini și va include toate studiile, analizele, rapoartele și documentația necesară.
Documentația Expertizei tehnice va cuprinde, fără a se limita la, următoarele compartimente:
a) Raport de expertiză tehnică a documentație de proiect;
b) Constatări și evaluarea stării tehnice (diagnostic);
c) Expertiza capacității portante;
d) Concluzii privind cauza degradărilor;
e) Soluții tehnice și recomandări de consolidare a terasamentelor;
f) Recomandări privind exploatarea pe termen mediu și lung;
g) Anexe (piese desenate, documente suport etc.);
h) Prestatorul va înainta minim 2 propuneri de soluții tehnice (concepte) pentru lucrările de reparație/consolidare necesare, estimate pe baza concluziilor expertizei.

6.2.  Documentația livrabilă
Rapoartele vor fi prezentate în volum de 2 (două) exemplare în limba română, inclusiv: conținutul rapoartelor complet scanate și avizate; versiunea editabilă (PDF, Word, DWG, ș.a.).



Anexa Nr.1
Informație livrabilă de către Beneficiar

	Nr.
	Informație livrabilă de către Beneficiar

	1
	Proiect de execuție “Servicii de proiectare privind actualizarea proiectului de asigurare a stabilității terasamentului și restabilirea îmbrăcămintei rutiere pe drumul G64, R6 – Bănești – Telenești – Budăi – M5, km 13,50”, executată de “SIMBO-PROIECT” SRL în anul 2022

	2
	Cartea tehnică a construcției proiectului executat

